4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

  บริษัทไทย โอ. พี. พี. จำกัด (มหาชน) ดำเนินธุรกิจอยู่ในด้านอุตสาหกรรมบรรจุภัณฑ์
  (Packaging) และการพิมพ์ที่เกี่ยวกับอุตสาหกรรมบรรจุภัณฑ์ (Commercial Printing)
  มีผลิตภัณฑ์ดังนี้

  กลุ่มฟิล์มพลาสติก คือ ผลิตภัณฑ์ที่ใช้ในอุตสาหกรรมบรรจุภัณฑ์
  ทั้งด้านผลิตภัณฑ์อุปโภคบริโภค(Consumer Product) และผลิตภัณฑ์ที่ใช้ในอุตสาหกรรม
  (Industrial Product) ได้แก่

  ฟิล์มพลาสติกกลุ่มที่เป็นผลิตภัณฑ์ของบริษัทฯ

-   ฟิล์มหด (Shrink Film ) ใช้สำหรับห่อสินค้า สำหรับงานที่ต้องการให้เห็นกล่อง หรือ
    สินค้าภายใน เนื่องจากมีลักษณะใส และ เงางาม ใช้ในการห่อสินค้า ที่ใช้เครื่องห่อชนิด
    L-Seal เช่น เครื่องเขียน แมกกาซีน อาหารกึ่งสำเร็จรูป ของเล่น ฯลฯ
    อีกทั้งใช้ในงานการห่อสินค้าสำหรับเครื่อง ชนิด Flat Film เช่น
    บะหมี่กึ่งสำเร็จรูปชนิดถ้วยรวมถึงประเภทอาหารแช่แข็ง
    ซึ่งฟิล์มชนิดนี้บริษัทฯมีทั้งนำเข้ามาจากต่างประเทศ และผลิตเอง
    โดยนโยบายของบริษัทฯนั้นจะเน้นการบริการลูกค้า โดยแบ่งเป็นกลุ่ม Premium
    (คุณภาพสินค้าสูง) และ กลุ่มลูกค้าทั่วไป

-   Cast Film
    คือฟิล์มที่ผลิตโดยกรรมวิธีการหลอมเม็ดพลาสติกให้เหลวและฉีด(Cast)ออกมาเป็นแผ่นบางๆใช้เป็นส่วนประกอบของบรรจุภัณฑ์ชนิดอ่อน
    (Flexible Packaging) เช่น ซองขนมปัง ขนมขบเคี้ยว ซองบะหมี่ ฯลฯ ซึ่งชนิดที่บริษัทฯ
    ผลิตนั้นจะเป็น Multilayer Film คือเนื้อฟิล์มจะประกอบด้วยชนิดพลาสติก หลายๆชั้น
    ซึ่งแต่ละชั้นจะเป็นพลาสติกต่างชนิด ฟิล์มที่ผลิตด้วยกรรมวิธีนี้ ได้แก่ ฟิล์ม CPP และ LLDPE

-   ฟิล์มแมททัลไลซ์ (Metallized Film) คือการนำผลิตภัณฑ์จากฟิล์มพลาสติก
    มาผ่านกรรมวิธีการพ่นด้วยชั้นละอองอลูมิเนียม (Aluminium) บางๆในห้องสูญญากาศ
    ทำให้ฟิล์มมีสีเงาวาวและมีคุณสมบัติคล้ายอลูมิเนียมฟอยด์
    เมื่อนำไปใช้เพื่อบรรจุอาหารทำให้สามารถเก็บและถนอมอาหารได้นานขึ้น

  ฟิล์มพลาสติกกลุ่มที่ซื้อมา-ขายไป

-   ฟิล์มยืด (Stretch Film) ใช้เป็นบรรจุภัณฑ์ที่ใช้แพร่หลายในโรงงานอุตสาหกรรมทั่วไป
    เป็นวัสดุในการรัดสินค้าเพื่อรวมหน่วยสินค้าช่วยป้องกันไม่ให้สินค้าตกหล่นในระหว่างการขนส่งสินค้าแทนสายรัด
    ทั้งยังช่วยป้องกันสินค้าจากฝุ่น และน้ำได้เป็นอย่างดี
    นอกจากนี้ยังสามารถประยุกต์ใช้ในการพันกับสินค้าบางชนิดโดยตรง
    ปัจจุบันสินค้าฟิล์มยืดเป็นสินค้าที่โรงงานอุตสาหกรรมมีความต้องการสูง
    ทำให้มีผู้เห็นช่องทางการตลาด สามารถนำเข้าฟิล์มจากต่างประเทศเข้ามาจำหน่ายในประเทศ
    แต่เนื่องจากคุณภาพสินค้าจากต่างประเทศมีคุณภาพที่ด้อยกว่าสินค้าที่ผลิตในประเทศ
    และสินค้าคุณภาพไม่แน่นอน ทำให้ได้รับความนิยมในวงจำกัด
    เฉพาะลูกค้าที่ต้องการสินค้าราคาถูกเท่านั้น อย่างไรก็ตาม ลูกค้าที่เป็นบริษัทที่มีขนาดกลาง ถึง
    ขนาดใหญ่ พอใจกับการซื้อสินค้าที่ผลิตภายในประเทศมากกว่า เนื่องจากคุณภาพที่คงที่
    และการสามารถส่งสินค้าตามเวลาที่ต้องการและรวดเร็ว

-   ฟิล์มผนึกสุญญากาศ (Skin Vacuum Film) เป็นฟิล์มที่ผลิตจากเม็ดพลาสติกชนิดพิเศษ
    ใช้สำหรับอุตสาหกรรม อาหารแช่แข็ง โดยใช้กับเครื่องบรรจุชนิดสุญญากาศ
    ซึ่งสามารถทำให้ฟิล์มเป็นเสมือนชั้นผิวของสินค้า และ
    ฟิล์มชนิดนี้มีคุณสมบัติในการเก็บถนอมความสดของอาหารได้อย่างดีเยี่ยม
    และยังใช้ได้กับผลิตภัณฑ์ ที่บรรจุแบบ Blister Pack โดยใช้แนบสินค้ากับพื้นกระดาษ
    แทนฝาครอบทีทำจาก โพลีสไตลีน (Polystyrene) และบรรจุโดยเครื่อง Skin Pack
    Machine ซึ่งฟิล์มชนิดนี้ เป็นฟิล์มที่บริษัทฯ
    เป็นตัวแทนจำหน่ายในประเทศเพียงรายเดียวให้แก่บริษัท ไทย อ๊อฟเซท จำกัด
    ที่เป็นผู้ผลิตเพียงรายเดียวในประเทศเช่นกัน ลูกค้าหลักที่ใช้ฟิล์ม ขนิดนี้คือลูกค้า
    กลุ่มอาหารทะเลแช่แข็ง โดยส่วนใหญ่จะใช้กับอาหารแช่แข็งที่ส่งออกไปทางตลาดอเมริกา
    และยุโรป

-   ฟิล์ม โอ.พี.พี.ชนิดผนึกด้วยความร้อน (Heat sealable O.P.P. Film)
    เป็นฟิล์มพลาสติกที่ใช้เป็นบรรจุภัณฑ์ โดยใช้กันมากในอุตสาหกรรมอุปโภคบริโภค บริษัทฯ
    นำเข้ามาเป็นม้วนใหญ่และนำมาผ่าขนาดตามคำสั่งซื้อของลูกค้า
    สามารถช่วยประหยัดทั้งต้นทุนในการนำเข้าของบริษัทฯและการเสียเศษของลูกค้า
    สำหรับลูกค้าที่ใช้ Heat sealable OPP Film ได้แก่ กลุ่มลูกค้าอุตสาหกรรมผู้ผลิตสินค้าต่าง
    ๆ เช่น อาหารสำเร็จรูป สินค้าอุปโภคบางชนิด

-   ฟิล์มป้องกันรอยขีดข่วน (Protection Film) เป็นฟิล์มที่ทำจากวัตถุดิบชนิด Polyethylene
    โดยที่ด้านหนึ่งเป็นกาว
    เหมาะสำหรับสินค้าที่ต้องการป้องกันรอยขีดข่วนบนผิวของสินค้าในระหว่างการขนส่ง
    หรือในระหว่างกระบวนการผลิต โดยฟิล์มจะมีลักษณะพิเศษ คือ
    สามารถติดได้คงทนและไม่ทิ้งคราบกาวเมื่อลอกออก
    ซึ่งสินค้าที่มีจำหน่ายในประเทศส่วนใหญ่เป็นสินค้าที่นำเข้าจากต่างประเทศ เช่น เกาหลี
    ไต้หวัน ฝรั่งเศส และมาเลเซีย ตั้งแต่ปี 2550
    บริษัทฯเปลี่ยนจากการนำเข้ามาเป็นซื้อจากบริษัทในกลุ่มเดียวกัน
    ซึ่งเป็นบริษัทที่มีมาตรฐานเป็นที่ยอมรับในตลาด และผ่านการรับรองระบบคุณภาพมาตรฐาน ISO
    9001 : 2000 กลุ่มลูกค้าที่ใช้สินค้านี้ได้แก่ กลุ่มผู้ผลิตอะคลิลิค (Acrylic)
    กลุ่มอุตสาหกรรมอลูมิเนียม(Aluminium) สเตนเลส(Stanless)
    กลุ่มอุตสาหกรรมเครื่องใช้ไฟฟ้า อุตสาหกรรมกระจก ฯลฯ

  กลุ่มบริการการพิมพ์ (รวมงานพิมพ์ฉลากกาว)

  เป็นสินค้าที่นำไปติดบนบรรจุภัณฑ์ของลูกค้าซึ่งบริษัทฯผลิตและจำหน่ายโดยตรงให้กับลูกค้า
  ที่เป็นผู้ผลิตสินค้าอุปโภคและบริโภครายใหญ่ในประเทศหลายราย แบ่งเป็น 2 ประเภทการพิมพ์
  ดังนี้

-   การพิมพ์บน Plastic Film ทั่วไป ซึ่งนำไปใช้ทำเป็นซองอ่อน (Flexible Packaging)
    สำหรับบรรจุผลิตภัณฑ์อาหาร หรือผงซักฟอก เป็นต้น พิมพ์โดยใช้ระบบกราเวียร์(Gravure)

-   การพิมพ์ฉลากกาว (Sticker) แบบม้วน พิมพ์ได้ทั้งบนกระดาษและพลาสติก
    สำหรับใช้เป็นฉลากของผลิตภัณฑ์เพื่อติดบนบรรจุภัณฑ์ด้วยเครื่องอัตโนมัติ
    ระบบการพิมพ์แบบผสมผสาน คือ ระบบ Roto - Letterpress และ ระบบ Silk Screen
    ซึ่งทำให้คุณภาพงานพิมพ์มีความโดดเด่น และ สวยงามคมชัด

  ด้านทีมงานขายและบริการ บริษัทฯมีบุคลากรที่มีประสบการณ์และความชำนาญ เทคนิคการพิมพ์
  ซึ่งกลยุทธ์ทางการตลาดที่สำคัญของบริษัทฯ คือ การเข้าพบเพื่อเจรจากับลูกค้าโดยตรง
  พร้อมทั้งให้คำแนะนำในการพัฒนาบรรจุภัณฑ์ของลูกค้าให้มีความโดดเด่น
  ด้วยเทคนิคการพิมพ์ที่ทันสมัยและเหมาะสมกับการนำไปใช้กับเครื่องจักรของลูกค้า

  กลุ่มหลอดลามิเนท

  ผลิตจากการนำแผ่นพลาสติก LLDPE พิมพ์และนำอลูมิเนียมฟอยล์มาเคลือบติดกันเพื่อทำเป็น WEB
  (ส่วนของตัวหลอด)
  นำมาเข้าเครื่องทำหลอดเพื่อขึ้นเป็นรูปเป็นหลอดขนาดต่างๆตามที่ลูกค้ากำหนดพร้อมอัดใส่Shoulderและฝาปิดเป็นหลอดยาสีฟัน
  ส่งให้ลูกค้าเข้าเครื่องบรรจุยาสีฟัน
  เนื่องจากการลงทุนในอุตสาหกรรมนี้ใช้เงินลงทุนค่อนข้างสูงและเครื่องจักรเป็นเครื่องจักรที่ใช้ในการผลิตหลอดยาสีฟันโดยเฉพาะ
  ไม่สามารถดัดแปลงใช้ในอุตสาหกรรมชนิดอื่นจึงทำให้สินค้าชนิดนี้มีคู่แข่งไม่มากราย

สิทธิพิเศษในการประกอบธุรกิจ

1)  บัตรส่งเสริมการลงทุน

  ปัจจุบันบริษัทฯยังคงมีบัตรส่งเสริมการลงทุนที่ได้รับสิทธิประโยชน์ในการส่งเสริมการลงทุนตามพระราชบัญญัติส่งเสริมการลงทุน
  จำนวน 4 ฉบับ มีสิทธิประโยชน์ดังนี้

+-------------------------+----------+----------+----------+----------+
| สิทธิประโยชน์              | บัตรส่ง    | บัตรส่ง    | บัตรส่ง    | บัตรส่ง    |
|                         | เสริมเลขที่ | เสริมเลขที่ | เสริมเลขที่ | เสริมเลขที่ |
|                         | 1481     | 1626     | 7010     | 1595     |
|                         | (2)/2547 | (2)/2551 | (2)/2551 | (2)/2552 |
|                         |          |          |          |          |
|                         | Me       | Printed  | Printed  | Printed  |
|                         | tallized | Adhesive | Adhesive | Adhesive |
|                         | Film     | Label    | Label    | Label    |
+-------------------------+----------+----------+----------+----------+
| ม.25นำเข้าคน             |         |         |         |         |
| ต่างด้าวซึ่งเป็นช่างฝีมือได้ตามจ |          |          |          |          |
| ำนวนและระยะเวลาตามสมควร |          |          |          |          |
+-------------------------+----------+----------+----------+----------+
| ม. 26                   |         |         |         |         |
| ใ                       |          |          |          |          |
| ห้คนต่างด้าวทำงานเฉพาะตำแห |          |          |          |          |
| น่งได้ตามจำนวนและระยะเวลา |          |          |          |          |
| ที่คณะกรรมการให้ความเห็นชอบ |          |          |          |          |
+-------------------------+----------+----------+----------+----------+
| ม. 28                   | -        |         | -        |         |
| ให้ได้ร                   |          |          |          |          |
| ับยกเว้นอากรขาเข้าสำหรับเคร |          |          |          |          |
| ื่องจักรตามที่คณะกรรมการอนุมัติ |          |          |          |          |
+-------------------------+----------+----------+----------+----------+
| ม. 29 ลดหย่อ             | กึ่งห      | -        | -        | -        |
| นอากรขาเข้าสำหรับเครื่องจักร | นึ่งเว้นแต่ร |          |          |          |
|                         | ายการเคร |          |          |          |
|                         | ื่องจักรที่มีอ |          |          |          |
|                         | ากรขาเข้า |          |          |          |
|                         | ต่ำกว่าร้อย |          |          |          |
|                         | ละสิบไม่ได |          |          |          |
|                         | ้รับลดหย่อน |          |          |          |
+-------------------------+----------+----------+----------+----------+
| ม. 31 ยกเว้นภาษีเงินได     |         |         |         |         |
| ้นิติบุคคล มีกำหนดเวลา เจ็ด ปี |          |          |          |          |
+-------------------------+----------+----------+----------+----------+
| ม.34ยกเว้นไม่ต้อง          |         |         |         |         |
| นำเงินปันผลจากกิจการที่ได้รับส |          |          |          |          |
| ่งเสริมไปรวมคำนวณภาษีเงินได้ |          |          |          |          |
+-------------------------+----------+----------+----------+----------+
| ม. 36(1)                |         |         |         |         |
| ย                       |          |          |          |          |
| กเว้นอากรขาเข้าสำหรับวัตถุดิบ |          |          |          |          |
| และวัสดุจำเป็นที่ต้องน        |          |          |          |          |
| ำเข้ามาจากต่างประเทศเพื่อผล |          |          |          |          |
| ิตเพื่อการส่งออกเป็นระยะเวลา |          |          |          |          |
| 1 ปี นับแต่วันนำเข้าครั้งแรก   |          |          |          |          |
+-------------------------+----------+----------+----------+----------+
| ม.                      |         |         |         |         |
| 36(2) ให้ยกเว้นอากรขาเข้าส |          |          |          |          |
| ำหรับของที่ได้รับการส่งเสริมนำ |          |          |          |          |
| เข้า และส่งกลับออกไปใน 1 ปี |          |          |          |          |
+-------------------------+----------+----------+----------+----------+
| ม. 37 ได้รับอนุญาตให       |         | -        | -        | -        |
| ้นำหรือส่ง เงินออกนอกราชอาณ |          |          |          |          |
| าจักร เป็นเงินตราต่างประเทศ |          |          |          |          |
+-------------------------+----------+----------+----------+----------+

2)  สิทธิอื่น (ไม่มี)

3)  ข้อจำกัดในการประกอบธุรกิจ (ไม่มี)

  (2) ตลาดและภาวะการแข่งขัน

  (ก) กลยุทธ์ทางการตลาด การจัดจำหน่าย และลักษณะของลูกค้า

  จุดเด่นของบริษัทฯ

-   บริษัทฯ เน้นเรื่องการบริการที่ดี ตรงต่อเวลา รวมถึงความสัมพันธ์ที่ดีต่อลูกค้า

-   บริษัทฯ เน้นในเรื่องคุณภาพของสินค้า เพื่อให้สินค้าที่ผลิตมีคุณภาพเป็นไปตามมาตรฐาน
    และเป็นที่พึงพอใจของลูกค้า

-   บริษัทฯ มีความรู้ ความชำนาญ และมีประสบการณ์
    ในเรื่องเกี่ยวกับเทคนิคการผลิตและการจำหน่าย
    สินค้าฟิล์มพลาสติกรวมถึงบริการงานพิมพ์บนแผ่นฟิล์ม

-   บริษัทฯ มีขบวนการ กรรมวิธีการผลิต และเครื่องจักรที่มีเทคโนโลยีที่ทันสมัย

  ช่องทางการจำหน่าย

-   กลุ่มผลิตภัณฑ์ฟิล์มพลาสติก บริษัทฯมีการจำหน่ายตรง (Direct sales) และผ่านผู้แทนขาย
    (Agent) โดยมีเป้าหมายในการขยายตลาดไปยังภูมิภาคเพิ่มขึ้น
    ซึ่งกลุ่มลูกค้าเป้าหมายของฟิล์ม มีทั้งกลุ่มลูกค้าโรงงานอุตสาหกรรมประเภทต่างๆ เช่น
    กลุ่มอุตสาหกรรมอาหาร กลุ่มอุตสาหกรรมเครื่องไฟฟ้า และ อิเลคทรอนิค
    กลุ่มอุตสาหกรรมเฟอร์นิเจอร์ กลุ่มอาหารทะเลแช่แข็ง ฯลฯ ตลอดจนกลุ่มลูกค้าประเภท
    ศูนย์กระจายสินค้าที่ต้องพันสินค้าบนแท่นวาง(Pallet)

    -   กลุ่มงานพิมพ์ฉลากกาว (Sticker Label Printing)
        บริษัทฯผลิตและจำหน่ายโดยตรงให้กับลูกค้า (Direct sales)
        ให้กับลูกค้ากลุ่มอุตสาหกรรมผู้ผลิตสินค้าอุปโภค-บริโภค ในปี 2552
        นี้บริษัทฯมีเป้าหมายที่จะขยายฐานตลาดเน้นทำตลาดเชิงรุก
        โดยเน้นไปที่กลุ่มอุตสาหกรรมอาหาร เช่น อุตสาหกรรมอาหารสำเร็จรูปแช่แข็ง
        และกลุ่มอุตสาหกรรมเครื่องปรุง นอกจากนี้ยังได้สร้างงานพิมพ์ใหม่ๆ
        เช่นฉลากที่เปลี่ยนสีตามอุณหภูมิ เพื่อเพิ่มตลาดไปสู่ลูกค้ากลุ่มใหม่เพิ่มเติม อย่างกลุ่มยา
        และเวชภัณฑ์อื่นๆ

-   กลุ่มหลอดลามิเนท (Laminate Tube)
    ภายหลังจากที่บริษัทฯได้มีการร่วมทุนในประเทศเวียดนาม
    ตามนโยบายของลูกค้ารายใหญ่ของบริษัทฯซึ่งเป็นบริษัทฯข้ามชาติที่ได้ย้ายฐานการผลิตไปที่ประเทศเวียดนาม
    เพื่อผลิตและจำหน่ายทั่วทั้งภูมิภาคเอเชีย ซึ่งการร่วมทุนนั้น
    บริษัทฯได้โอนเครื่องจักรส่วนหนึ่งเป็นการลงทุน มีผลให้กำลังการผลิตที่เหลืออยู่ปัจจุบัน
    สามารถตอบสนองความต้องการของลูกค้าในประเทศเหลือเพียงรายเดียว
    มีผลให้สัดส่วนโครงสร้างรายได้และโครงสร้างอัตรากำลังคนของบริษัทฯเปลี่ยนแปลงไป
    ด้านความสัมพันธ์กับลูกค้าโดยส่วนใหญ่ของบริษัทฯ
    เป็นความสัมพันธ์กันในทางธุรกิจที่อยู่บนพื้นฐานที่ทำการค้าด้วยความยุติธรรม
    และรักษาผลประโยชน์ร่วมกัน ซึ่งมีสายสัมพันธ์ทางธุรกิจร่วมกันมานาน

  (ข) สภาวะการแข่งขัน

กลุ่มฟิล์มพลาสติก

  โดยภาพรวมในปี 2552
  บริษัทฯเผชิญสภาวะการแข่งขันทั้งในด้านราคาและคุณภาพอยู่ในระดับสูงมาก
  ทั้งในด้านราคาวัตถุดิบหลักในการผลิตของผลิตภัณฑ์กลุ่มฟิล์มพลาสติก
  และการเข้าแข่งขันจากประเทศในภูมิภาค
  บริษัทฯตระหนักดีว่าท่ามกลางกระแสการแข่งขันที่กล่าวมานั้น
  นอกเหนือจากเรื่องที่บริษัทฯได้เปรียบอันเนื่องจากความชำนาญในการผลิตที่ยาวนาน
  เป็นสิ่งที่ทำให้คุณภาพของสินค้าของบริษัทฯยังสามารถแข่งขันกับผู้ขายรายใหม่ที่เกิดขึ้นมาได้
  ในด้านการขายบริษัทฯได้ใช้กลยุทธ์โดยจัดเขตความรับผิดชอบของพนักงานขาย (Focus
  Strategy)
  เพื่อให้สามารถเพิ่มฐานลูกค้าและเพิ่มประสิทธิภาพการให้บริการแก่ลูกค้าได้อย่างใกล้ชิดทั่วถึง
  และสร้างความพึงพอใจสูงสุดให้กับลูกค้าอันเป็นเป้าหมายสำคัญขององค์กรอีกด้วย

  ในปีที่ผ่านมา มีสินค้าราคาถูกจากต่างประเทศ เข้ามาตีตลาดในประเทศไทยมากขึ้น
  โดยเฉพาะจากประเทศจีน แม้คุณภาพยังไม่เป็นที่ยอมรับของลูกค้ามากนัก
  แต่เนื่องจากสภาวะเศรษฐกิจชะลอตัว ผู้ประกอบการต่างพยายามลดต้นทุนเพื่อให้ธุรกิจอยู่รอด
  ทำให้ผู้ผลิตสินค้าอุปโภค-บริโภคต่างๆยอมรับสินค้าที่คุณภาพต่ำกว่าเล็กน้อยแต่ราคาถูกกว่ามาก
  ซึ่งประเด็นนี้มีผลกระทบต่อยอดขายของบริษัทฯค่อนข้างสูงพอสมควร
  และปัญหานี้คาดว่าจะยังคงมีแนวโน้มรุนแรงมากขึ้นในปี 2553
  สาเหตุจากสินค้าราคาถูกจากประเทศคู่ตกลงเขตการค้าเสรี (FTA) ที่อัตราภาษีนำเข้า 0%

  กลุ่มงานพิมพ์ฉลากกาว

  ในปี2552 การแข่งขันค่อนข้างรุนแรงเช่นเดียวกัน
  โดยเฉพาะด้านราคานอกเหนือจากสาเหตุที่บริษัทฯต่างชาติเข้ามาลงทุนในธุรกิจประเภทเดียวกันกับบริษัทฯ
  ประกอบกับสภาวะเศรษฐกิจ
  และปัญหาการเมืองในประเทศและเศรษฐกิจสหรัฐอเมริกาที่กระทบต่อเศรษฐกิจโลก
  บริษัทมียอดขายในปี 2552 อยู่ที่ 260.79 ล้านบาท มีการเติบโต 12.33% เทียบกับปี 2551
  โดยบริษัทฯเชื่อว่าเป็นผลจากที่บริษัทฯได้พยายามพัฒนาเทคนิคการผลิตอย่างต่อเนื่องและขยายการลงทุนในเครื่องจักรและเครื่องมือการตรวจสอบคุณภาพงานพิมพ์
  ให้มีประสิทธิภาพสูงเพื่อสามารถแข่งขันกับคู่แข่งได้ และเนื่องจากกลยุทธ์ขององค์กร
  (Corporate Strategy) มุ่งดำเนินธุรกิจอย่างระมัดระวังที่มุ่งกระจายความเสี่ยง
  (Diversify Risk) ลดการพึ่งพาในกลุ่มธุรกิจกลุ่มใดกลุ่มหนึ่งเท่านั้น
  ซึ่งสอดคล้องกับกลยุทธ์ทางการตลาด (Marketing Strategy) ที่กระจายฐานของลูกค้า

  เมื่อเทียบสัดส่วนแล้วจึงไม่มีการขายให้ลูกค้ารายหนึ่งรายใดมากกว่าร้อยละ 30 ของรายได้รวม

  สัดส่วนการขายให้ลูกค้า 10 รายใหญ่ในช่วง 3 ปีที่ผ่านมา มีดังนี้

 จำนวน ขนาดของคู่แข่งขัน และส่วนแบ่งการตลาด

1.  กลุ่มฟิล์มพลาสติก : โดยโครงสร้างของตลาดในกลุ่มนี้ โดยเฉพาะฟิล์มยืด เป็น Mass
    Product ซึ่งมีคู่แข่งขันเข้ามาในตลาดจำนวนมากราย

2.  กลุ่มบริการงานพิมพ์ฉลากกาว : สำหรับตลาดเป้าหมายของบริษัทฯ เป็นตลาดกลุ่มบน
    ที่แข่งขันกันในด้านเทคโนโลยีและนวัตกรรมการผลิต คู่แข่งในระดับนี้มีเพียง 4 ราย
    สำหรับคู่แข่งระดับกลางภายในประเทศมีจำนวนไม่น้อยกว่า 20 ราย

3.  กลุ่มหลอดลามิเนท : เป็นการผลิตที่ใช้เทคโนโลยีและความชำนาญเฉพาะ
    พบว่าคู่แข่งขันหลักในประเทศมีเพียงรายเดียว แต่จะมีคู่แข่งจากต่างประเทศ
    โดยเฉพาะกลุ่มประเทศในภูมิภาคอาเซียน

(3) การผลิตหรือการจัดหาผลิตภัณฑ์เพื่อจำหน่าย

 ปัจจุบันบริษัท ไทย โอ.พี.พี.จำกัด (มหาชน) มีโรงงาน 6 แห่ง ตั้งอยู่ ตามลำดับ ดังนี้

1.  119 หมู่ 4 นิคมอุตสาหกรรมลาดกระบัง ถนนฉลองกรุง แขวงลำปลาทิว เขตลาดกระบัง
    กรุงเทพฯ โทร. 0-2326-0929-30 โดยผลิตสินค้ากลุ่มผลิตภัณฑ์ฟิล์มพลาสติก

2.  3706/1 ซอยประดู่ 1 แขวงบางโคล่ เขตบางคอแหลม กรุงเทพฯ
    โดยทำการรับจ้างพิมพ์ผลิตภัณฑ์ในกลุ่มบริการการพิมพ์ โทร 0-2294-5696

3.  2234/3-5 ถนน จันทน์ แขวงช่องนนทรี เขตยานนาวา กรุงเทพฯ 10120
    โดยทำการผลิตงานพิมพ์ฉลากกาวโทร. 0-2678-1051-5 , 0-2285-4940

4.  85/2 หมู่ 1 นิคมอุตสาหกรรมเวลโกรว์ ตำบลหอมศีล อำเภอบางปะกง จังหวัดฉะเชิงเทรา
    โดยผลิตผลิตภัณฑ์หลอดลามิเนท และฟิล์มหด (Shrink Film) โทร. 038-570-860 – 2,
    038-842-762 - 5

5.  91/3 หมู่ 5 ตำบลบางสมัคร อำเภอ บางปะกง จังหวัดฉะเชิงเทรา โดยผลิตฟิล์มแมททัลไลซ์
    (Metallized Film) โทร 038-571-676-9

6.  91/5 หมู่ 5 ถนนบางนา-ตราด ตำบลบางสมัคร อำเภอบางปะกง จังหวัด ฉะเชิงเทรา
    โดยทำการผลิตงานพิมพ์ฉลากกาวโทร. 038-571-676-9, 086-341-5812

กำลังการผลิตและปริมาณกำลังการผลิตจริง

+----------------------------------------+---------+--------+---------+
| รายการ                                 | 2552    | 2551   | 2550    |
+----------------------------------------+---------+--------+---------+
| กำลังการผลิตเต็มที่                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 4,200   | 4,200  | 4,200   |
+----------------------------------------+---------+--------+---------+
| Metallized Film                        | 2,700   | 2,700  | 2,700   |
+----------------------------------------+---------+--------+---------+
| การพิมพ์ (พัน ต.ร.ม)                      | *9,000  | *7325  | 4,700   |
+----------------------------------------+---------+--------+---------+
| หลอดลามิเนท (ล้านหน่วย)                   | 70      | 70     | 70      |
+----------------------------------------+---------+--------+---------+
| (เวลาทำงาน 24 ชั่วโมง/วัน : 300 วัน/ปี)     |         |        |         |
+----------------------------------------+---------+--------+---------+
| ปริมาณการผลิตจริง                         |         |        |         |
+----------------------------------------+---------+--------+---------+
| ผลิตฟิล์ม(ตัน)                             | 2,240   | 2,179  | 2,320   |
+----------------------------------------+---------+--------+---------+
| Metallized Film                        | 971     | 855    | 1,050   |
+----------------------------------------+---------+--------+---------+
| การพิมพ์ (พัน ต.ร.ม.)                     | 5,280   | 4,820  | 3,685   |
+----------------------------------------+---------+--------+---------+
| หลอดลามิเนท (ล้านหน่วย)                   | 36.25   | 37.49  | 26.81   |
+----------------------------------------+---------+--------+---------+
| การใช้กำลังการผลิต (%)                    |         |        |         |
+----------------------------------------+---------+--------+---------+
| ผลิตฟิล์ม                                 | 53.33   | 51.88  | 55.24   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 2.79    | (6.08) | (5.35)  |
+----------------------------------------+---------+--------+---------+
| Metallized Film                        | 35.96   | 31.67  | 38.89   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | 13.57   | (      | (23.91) |
|                                        |         | 18.57) |         |
+----------------------------------------+---------+--------+---------+
| การพิมพ์                                 | *58.67  | *65.80 | 78.40   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | *9.54   | *30.80 | 6.81    |
+----------------------------------------+---------+--------+---------+
| หลอดลามิเนท                             | 51.79   | 53.58  | 38.30   |
+----------------------------------------+---------+--------+---------+
| อัตราเพิ่ม(ลด)ของปริมาณการผลิต              | (3.34)  | 39.90  | 13.18   |
+----------------------------------------+---------+--------+---------+

  * ปี 2552 บริษัทฯลงทุนในเครื่องพิมพ์ เพิ่มจำนวน 1 เครื่อง
  ทำให้กำลังการผลิตเต็มที่ของแผนกนี้เพิ่มขึ้นตามที่แสดง

  ---------------- ------------------------ ---------- --------- ----------
  จำนวนกะที่ผลิต      ( 1 กะ ต่อ 8 ชั่วโมง)       2552       2551      2550

  ผลิตฟิล์ม           กะที่ผลิตได้                 3 กะ       3 กะ      3 กะ

                   กะที่ผลิตจริง                3 กะ       3 กะ      3 กะ

  การพิมพ์           กะที่ผลิตได้                 3 กะ       3 กะ      3 กะ

                   กะที่ผลิตจริง                2 กะ       2 กะ      2 กะ

  หลอดลามิเนท       กะที่ผลิตได้                 3 กะ       3 กะ      3 กะ

                   กะที่ผลิตจริง                3 กะ       3 กะ      3 กะ
  ---------------- ------------------------ ---------- --------- ----------

วัตถุดิบ และผู้จำหน่ายวัตถุดิบ

วัตถุดิบ

วัตถุดิบที่ใช้ในการผลิตสินค้าหลักของบริษัทฯฯ นั้น สามารถแบ่งออกเป็น 3 ประเภท ดังต่อไปนี้

จำนวนผู้จำหน่ายวัตถุดิบ

  ------------------------------- ------------- ------------- ------------
                                  2552          2551          2550

  เม็ดพลาสติก                       13 ราย        10 ราย        8 ราย

  ฉลากกาว (Sticker)และหมึกพิมพ์      11 ราย        12 ราย        11 ราย

  ฟิล์มสำเร็จรูป                      7 ราย         11 ราย        9 ราย
  ------------------------------- ------------- ------------- ------------

อัตราส่วนที่ซื้อ(ในประเทศ: ต่างประเทศ)

  ------------------------------- ------------- ------------- ------------
                                  2552          2551          2550

  เม็ดพลาสติก                       80 : 20       83 : 17       82 : 18

  ฉลากกาว (Sticker)               100 : 0       97 : 3        100 : 0

  ฟิล์มสำเร็จรูป                      98 : 2        98 : 2        95 : 5
  ------------------------------- ------------- ------------- ------------

จากตารางข้างต้น
ในส่วนของวัตถุดิบประเภทเม็ดพลาสติกทางบริษัทฯสามารถหาแหล่งวัตถุดิบจากแหล่งภายในประเทศได้สูงถึงร้อยละ
80 ซึ่งนับว่าเป็นผลดีในแง่การควบคุมต้นทุนผลิต และความเสี่ยงของบริษัทฯ
จากการแปรผันทางเงินตราต่างประเทศได้ ส่วนแหล่งวัตถุดิบในประเทศ
บริษัทฯก็มิได้พึ่งพิงการซื้อวัตถุดิบจากผู้จำหน่ายแต่เพียงรายเดียวและมิได้มีสัญญาหรือข้อผูกมัดการซื้อวัตถุดิบในอนาคต
ด้วยเหตุนี้จึงทำให้บริษัทฯ สามารถต่อรองการซื้อขายกับผู้จำหน่ายวัตถุดิบรายอื่น
ๆได้หากมีการเปลี่ยนแปลงในราคาวัตถุดิบของผู้จำหน่ายแห่งใดแห่งหนึ่งหากมองอย่างผิวเผิน
จะเห็นว่าลักษณะการดำเนินธุรกิจของบริษัทฯ การติดต่อซื้อขายยังคงเป็นไปแบบเดิมๆ
ไม่มีการเปลี่ยนแปลงมากนัก ทั้งจำนวนผู้ขาย
และสัดส่วนการซื้อ-ขายระหว่างในประเทศกับต่างประเทศก็ไม่แตกต่างไปจากปีก่อนๆ
แต่ข้อเท็จจริงคือ ปัจจุบันธุรกิจของบริษัทฯเผชิญกับปัญหาด้านการแข่งขันในระดับสูง
แต่ด้วยความชำนาญและชื่อเสียงด้านการดำเนินธุรกิจ
เป็นส่วนหนึ่งที่ทำให้บริษัทฯสามารถรักษาส่วนแบ่งตลาดไว้ได้อย่างดี

วัสดุที่นำมาใช้ทดแทนวัตถุดิบ

บริษัทฯ ได้ศึกษาความเป็นไปได้ที่จะหาวัสดุที่นำมาใช้ทดแทนวัตถุดิบที่ต้องนำเข้ามาจากต่างประเทศ
ซึ่งได้เปลี่ยนสูตรผสมเม็ดพลาสติกได้สำเร็จ สำหรับฟิล์มบางประเภท
โดยใช้วัตถุดิบที่ผลิตได้ในประเทศไทย สำหรับกลุ่มหลอดลามิเนท
การพัฒนาทางเทคโนโลยีของบริษัทฯ ทำให้บริษัทฯ สามารถผลิตหลอดที่ใช้ Aluminum Foil
ที่บางลง ซึ่งสามารถลดต้นทุนในการผลิตได้
อีกทั้งยังเป็นผลดีต่อลูกค้าที่สามารถลดต้นทุนการผลิตได้เช่นกัน

ผู้จำหน่าย

เนื่องจากบริษัทฯเน้นวัตถุดิบที่คุณภาพสูง มีการพัฒนาของการจัดระบบการจัดซื้อทั้งในส่วนฐานข้อมูล
การเชื่อมต่อระหว่างฝ่ายผลิตและคลังวัตถุดิบกับฝ่ายจัดซื้อ
การจัดระบบการจัดซื้อให้มีกระบวนการจัดฐานข้อมูลเพื่อช่วยตัดสินใจและแยกแยะจัดกลุ่มงานให้ชัดเจนมากขึ้น
ซึ่งแนวโน้มในอนาคตบริษัทฯฯ ยังคงซื้อวัตถุดิบจากผู้จำหน่ายรายเดิม
ซึ่งก็ได้รับการตอบรับเป็นอย่างดีเช่นกัน
ความสัมพันธ์กับผู้จำหน่ายเป็นความสัมพันธ์ในทางธุรกิจโดยปกติ ที่ตั้งอยู่บนพื้นฐานความยุติธรรม
ความซื่อสัตย์ และผลประโยชน์ร่วมกันและมีสายสัมพันธ์ทางธุรกิจระหว่างกันมายาวนาน

ขบวนการผลิตมีการกำจัดวัสดุเหลือใช้

กระบวนการผลิตฟิล์มของบริษัทฯเป็นกระบวนการผลิตแบบใช้ความร้อนเป็นตัวหลอมละลายแล้วรีดเป็นแผ่นพลาสติก
ซึ่งไม่ก่อให้เกิดมลพิษทำลายสิ่งแวดล้อม ใช้วัตถุดิบเม็ดพลาสติกในกลุ่ม P.E. (Polyethylene)
ซึ่งไม่มีความเป็นพิษเมื่อหลอมละลาย อีกทั้งในกระบวนการผลิต
ยังมีเศษฟิล์มบางส่วนที่สามารถหมุนเวียนกลับเข้าสู่กระบวนการผลิต (Re-cycle)
ส่วนเศษพลาสติกที่เป็นของเสียเหลือจากการผลิตก็สามารถขายตลาดล่าง
เพื่อนำไปหลอมเป็นเม็ดใหม่สำหรับนำไปใช้ผลิตกับสินค้าอีกประเภท เช่น ทำถุงขยะ ฉีดถังพลาสติก
สำหรับสิ่งปฏิกูลและวัสดุไม่ใช้แล้วที่เป็นอันตรายและไม่เป็นอันตราย
ตามที่กำหนดไว้ในประกาศกระทรวงอุตสาหกรรมที่ออกตามความในพระราชบัญญัติโรงงาน พ.ศ.
2535
บริษัทฯได้ทำสัญญาว่าจ้างให้บริษัทฯผู้ให้บริการบำบัดและกำจัดของเสียจากอุตสาหกรรมเป็นผู้ดำเนินการ
และบริษัทฯไม่มีข้อพิพาทหรือการถูกฟ้องร้องเกี่ยวกับสิ่งแวดล้อม ในปีที่ผ่านมา

(4) งานที่ยังไม่ส่งมอบ

- ไม่มี –